**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 24.07.2017, ora 08.00 – 25.07.2017, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 25.07.2017, ora 07.00**

**RÂURI**

**Debitele au fost în general staţionare,** exceptând râurile din bazinele: Vişeu, Iza, Caraş, Cerna, Nera, Bistriţa, Moldova şi bazinele superioare ale Crasnei, Barcăului, Crişurilor, Begăi, Timişului, Jiului, Argeşului, Ialomiţei, Prahovei, Buzăului şi Bârladului, unde au fost în creştere din cauza precipitațiilor căzute în interval şi propagării.

Creșteri de niveluri și debite, cauzate de precipitațiile căzute în interval sub formă de aversă s-au înregistrat şi pe unele râuri mici din zonele de deal şi munte din restul ţării.

Scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri de debite datorită precipitațiilor sub formă de aversă căzute in interval s-au înregistrat pe unele râuri din zona montană din sud-vestul, centrul şi estul ţării.

Debitele se situează în general la valori cuprinse între 30-80% din mediile multianuale lunare, mai mici (sub 30% din normalele lunare) pe: Iza, Tur, Someș, Crasna, Barcău, Crişuri, Timiş, Caraș, Nera, Cerna, Bârlad, unele râuri din bazinele hidrografice: Mureș (Iara, Târnave, Domald, Secaș, Râul Mare, Râul Galben), Olt (Râul Negru, Cașin, Baraolt, Vârghiș, Homorod, Hârtibaciu), pe cursurile superioare ale Siretului, Prutului şi pe afluenţii acestuia.

În interval s-au situat peste **COTELE DE ATENȚIE** râul Slănic la stația hidrometrică Lopătari (170+10)-jud.BZ și râul Lazaru, la stația hidrometrică Lazaru (150+22)-jud. HD.

În interval au fost emise: o **AVERTIZARE HIDROLOGICĂ** pentru fenomene imediate și 14 **ATENȚIONARI HIDROLOGICE** pentru fenomene imediate.

Nivelurile pe râuri, la staţiile hidrometrice, se situează sub **COTELE DE ATENŢIE.**

**Debitele vor fi în general în creştere,** exceptând Siretul, râurile din bazinele Prut şi Bârlad, precum şi cele din Dobrogea, unde vor fi relativ staţionare.

Sunt posibile scurgeri importante pe versanţi, torenţi, pâraie, viituri rapide pe râurile mici cu posibile efecte de inundaţii locale şi creşteri de debite, cauzate de precipitațiile sub formă de aversă, prognozate pe unele râuri din nordul, vestul şi centrul țării, precum și din zonele de deal și munte.

**DUNĂRE**

**Debitul la intrarea în ţară (secţiunea Baziaş) în intervalul 24 – 25.07.2017 a fost în scădere, având valoarea de 2600 m3/s**, situându-se sub media multianuală a lunii iulie (5350 m3/s).

În aval de Porţile de Fier debitele au fost în scădere la Gruia şi pe sectorul Tr. Măgurele – Tulcea şi în creştere uşoară pe sectorul Calafat – Corabia**.**

**Debitul la intrarea în ţară (secţiunea Baziaş) va fi staţionar (2600 m3/s).**

În aval de Porţile de Fier debitele vor fi în general în scădere uşoară, exceptând sectorul Bechet – Tr. Măgurele, unde vor fi relativ staţionare.

**2.** **Situaţia meteorologică în intervalul 24.07.2017, ora 09.00 – 25.07.2017, ora 06.00**

**A.N.M.** a emis o **ATENŢIONARE Meteorologică, cod galben**, valabilă în intervalul 24.07.2017, ora 20 – 26.07.2017, ora 03.00, vizând i**nstabilitate atmosferică accentuată, ploi însemnate cantitativ**, conform căreia:

În intervalul menţionat, în toate zonele de munte, precum şi în Banat, Crişana, Oltenia, Maramureş, Transilvania, nord-vestul Moldovei şi vestul Munteniei vor fi perioade cu instabilitate atmosferică accentuată ce se va manifesta prin intensificări ale vântului cu aspect de vijelie, frecvente descărcări electrice, averse ce vor avea şi caracter torenţial şi căderi de grindină.

În intervale scurte de timp sau prin cumulare se vor înregistra cantităţi de apă ce vor depăşi 20...25 l/mp şi punctiform 50...60 l/mp.

Notă: astfel de fenomene se vor semnala şi în regiunile estice şi sud-estice, dar pe spaţii mai restrânse, îndeosebi în a doua parte a zilei de marţi (25 iulie) şi în prima parte a nopţii de marţi spre miercuri (25/26 iulie).

În cursul zilei de marţi, 25 iulie, în sudul şi estul Munteniei, vestul Dobrogei, sudul şi centrul Moldovei, disconfortul termic va fi ridicat, iar temperaturile maxime se vor situa frecvent între 33 şi 35 de grade.

Această atenţionare meteorologică a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

- *Alba, Arad, Argeş, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Dolj, Gorj, Harghita, Hunedoara, Ilfov, Maramureş, Mehedinţi, Mureş, Neamţ, Olt, Prahova, Sălaj, Satu Mare, Sibiu, Suceava, Teleorman, Timiş, Vâlcea şi Vrancea* (31 de prefecturi) – COD Galben.

**ÎN ŢARĂ**

**Vremea a fost în continuare călduroasă**, local caniculară în regiunile vestice și sudice, unde și disconfortul termic s-a menținut accentuat. Cerul a fost variabil, cu înnorări accentuate, în prima parte a intervalului, în special în zonele montane și submontane, precum și în centrul, estul și sud-estul țării, iar noaptea, cu precădere, în vest și sud-vest. În Banat, Crișana, Maramureș și local în celelalte regiuni s-au semnalat frecvente descărcări electrice, intensificări de scurtă durată ale vântului și  averse ce au avut și caracter torențial. Cea mai mare cantitate de apă înregistrată până la transmiterea prezentului raport a fost de 53 l/mp și s-a înregistrat la stația hidrologică Răcătău (jud. Cluj). Rafalele vântului au depășit pe spații restrânse 60...70 km\h pe raza județelor Teleorman și Iași, cu vijelii și căderi de grindină în județele Argeș, Dâmbovița și Vaslui. Temperaturile maxime s-au încadrat între 26 de grade la Mangalia și 38 de grade la Moldova Nouă, iar la ora 06.00 se înregistrau 12 grade la Miercurea Ciuc și 25 de grade la Moldova Nouă și Sulina.

**Indicele temperatură-umezeală (ITU)** a atins și depășit ușor pragul critic de 80 de unităţi al disconfortului termic în Crișana, Banat, Oltenia, Muntenia, în cea mai mare parte a Dobrogei, local în Moldova, pe arii restrânse în Transilvania și cu totul izolat în Maramureș.

**Observație:**   
*Începând de ieri de la ora 06.00 au fost în vigoare 92 de mesaje privind fenomene meteorologice periculoase imediate, asociate instabilității atmosferice, și anume****48 avertizări cod portocaliu*** *(14 emise de CNPM pentru Muntenia, 12 emise de SRPV Timișoara, 9 emise de SRPV Bacău, 5 emise de SRPV Cluj, câte 3 emise de SRPV Craiova și respectiv SRPV Sibiu, 2 emise de SRPV Constanța) și* ***44 de atenționări cod galben****, emise astfel: 16 de CNPM pentru Muntenia, 8 de SRPV Sibiu, câte 6 de SRPV Bacău și respectiv SRPV Timișoara, 4 de SRPV  Constanța, 3 de SRPV Cluj și 1 emisă de SRPV Craiova.*

**LA BUCUREŞTI**

Valorile termice diurne înregistrate au continuat să caracterizeze o vreme călduroasă, caniculară după-amiaza când și disconfortul termic s-a menținut ridicat, iar indicele temperatură-umezeală (ITU) a depășit ușor pragul critic de 80 de unități. Cerul a fost variabil, cu înnorări temporar accentuate în orele serii, când s-a manifestat instabilitatea atmosferică prin intensificări de scurtă durată ale vântului, cu viteze ce la rafală au atins 60 km/h, precum și averse și descărcări electrice. Temperatura maximă a fost de 34 de grade la Afumați, 35 de grade în Băneasa și 36 de grade la Filaret, iar la ora 06.00 se înregistrau 19 grade la Afumați, 20 de grade în Băneasa și 21 de grade la Filaret.

**3. Prognoza meteorologică, în intervalul 25.07.2017, ora 09.00 – 26.07.2017, ora 09.00**

**ÎN ŢARĂ**

În majoritatea zonelor țării, vremea va fi în general instabilă și se va răcori, semnificativ chiar, în special în regiunile vestice și sud-vestice. Treptat, **înnorările se vor accentua și, pe spații extinse, în toate zonele de munte, precum şi în Banat, Crişana, Oltenia, Maramureş, Transilvania, nord-vestul Moldovei şi vestul Munteniei, instabilitatea atmosferică va fi accentuată și se va manifesta prin intensificări ale vântului cu aspect de vijelie, frecvente descărcări electrice, averse ce vor avea și caracter torențial și căderi de grindină. În intervale scurte de timp sau prin cumulare se vor înregistra cantităţi de apă ce vor depăşi 20...25 l/mp și punctiform 50...60 l/mp.** Excepție vor face regiunile estice și sud-estice, unde se va menține vremea călduroasă, local caniculară și disconfortul ridicat, cu atingerea și depășirea pragului de 80 de unități al indicelui temperatură-umezeală (ITU), iar instabilitatea atmosferică se va manifesta pe spații mai restrânse în a doua parte a zilei și în prima parte a nopții. Temperaturile maxime se vor încadra între 22...23 de grade în Dealurile de Vest și 35 de grade, izolat mai ridicate în estul Munteniei. Temperaturile minime se vor situa între 11 și 20 de grade, mai ridicate pe litoral, până la 21...22 de grade.

**LA BUCUREŞTI**

**Vremea va fi în continuare călduroasă**, iar disconfortul termic se va menţine ridicat. Cerul va fi variabil, cu înnorări temporar accentuate, în special spre seară şi în primele ore ale nopţii, când se vor semnala averse ce vor putea avea şi caracter torenţial, descărcări electrice şi intensificări ale vântului posibil cu aspect de vijelie. Temperatura maximă se va situa în jurul valorii de 34 de grade, iar indicele temperatură-umezeală (ITU) va atinge şi depăşi uşor pragul critic de 80 de unităţi. Temperatura minimă va fi de 18...20 de grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**S.G.A. Harghita şi G.N.M. C.J. Harghita** revin cu informaţii referitoare la posibilitatea producerii unei poluări accidentale a apei pârâului Vârghiş, cu ape uzate menajere, în data de 23.07.2017, ora 15.10, în zona orasului Vlăhiţa, judeţul Harghita. Personalul S.G.A. Harghita s-a deplasat la faţa locului pentru investigaţii şi s-a recoltat o probă de apă în prezenţa reclamantului. S-au analizat probele de apă la indicatorii pH, conductivitate, materii în suspensie, substanţe organice uşor oxidabile exprimate prn CBO5, substanţe organice greu oxidabile exprimate prin CCO-Cr, azot amoniacal – N amoniacal şi azot Total – N total. **Conform rezultatelor parţiale elaborate de laboratorul de calitate a apei nu se confirmă poluarea râului Vârghiş.**

**2.3. Pe Marea Neagră**

**A.B.A. Dobrogea-Litoral** informează că la data de 24.07.2017 s-au semnalat trei delfini eşuaţi pe plajele de pe litoral:

- de dimineaţă, pe plaja dintre 23 August şi Costineşti;

- la ora 15.30, pe plaja TiKi-Beach Eforie Nord-Sud.

- la ora 17.30 pe plaja Casino, zona Pasarela (veche).

Au fost informate conform protocolului de colaborare INCDM „Grigore Antipa” și ONG Mare Nostrum pentru identificare specie.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în data intervalul 21-23.07.2017, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională și europeană, cu valoarea limită zilnică de 50 µg/mc.

**2. În domeniul solului şi vegetaţiei**

**APM Dâmboviţa** informează despre **o poluare accidentală a solului, produsă la data de 23.07.2017, ora 15.00,** din cauza activităţii OMV Petrom SA Asset IV Moesia, ca urmare a coroziunii colectorului de ţiţei de la Corbii Mari la Parc 1 Vânătorii Mici**. S-au scurs 500 litri de ţiţei în amestec cu 850 litri apa sărată de zăcământ, fiind afectată o suprafaţă de cca 800 mp, sol, teren agricol privat.** S-a oprit pomparea în conducta avariată şi s-a luat legătura cu proprietarul terenului în vederea obţinerii acordului pentru aplicarea materialelor absorbante şi recuperarea fluidului scurs.

**Garda Forestieră Rm. Vâlcea** informează despre **producerea unui incendiu de litieră de pădure, cu vârsta de 65 ani, în data de 21.07.2017, ora 18.00, pe raza DS Mehedinti, UP Furcituri, zona com. Bălăciţa, jud Mehedinţi,** în proprietate publică de stat, zona de câmpie, **fiind afectat 1 ha,** ca urmare a propagării dintr-un teren agricol învecinat. S-a intervenit cu o autospecială de pompieri şi 2 persoane lucrători silvici, 5 pompieri militari, 2 poliţişti, 6 cetăţeni, cu mijloace de intervenţie specifice, mături de nuiele şi bătătoare, iar incendiul a fost stins la ora 19.00, în aceeaşi zi.

**Garda Forestieră Suceava** informează despre **producerea unor doborâturi de vânt, în data de 23.07.2017, care a afectat 221 ha arboret răşinoase şi amestec, cu vârsta între 70-120 de ani, fiind estimat un volum de masă lemnoasă doborâtă de circa 1,55 mii mc, în fond forestier proprietate a statului, în cadrul Direcţiei Silvice Suceava, Ocolul silvic Brodina, jud. Suceava**. S-au luat măsuri de identificare, semnalare, raportare, degajare a drumurilor şi punerea în valoare, distanţa până la cel mai apropriat drum forestier fiind de 0,5 km.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 22.07.2017-23.07.2017 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4. În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE